— 237 — 



de faire hoster la terre pardevant les barnes, quant mestier est, 

 et la doit aidier apporter. Item, ne doit donner taiche ne faire à 

 faire autres euvres, se n'est pas le conseil du portier ou du clerc 

 de la Table ou d'autre clerc avec l'un de ces deux. Item, doit 

 vesiter les chemins et rapporter le deffaut que y est au portier 

 et aux clercs de la Table et y ouvrer à l'advis d'iceulx, etc. 



C'est l'office de cellui qui paie le bois à la porte. 



Il doit paier ce que li ventiers haisme, et se il voit que li 

 ventiers die trop ou pou, pour quoy il s'en donnoit garde, il le 

 doit blasmer. Item, ne doit paier ne recevoir nulz deniers à la 

 Table pour le bois se par le clerc non. Item, il ne doit donner 

 denier à forestier, ne à gaites, ne à nulz autres, et doit venir 

 au point du jour en la vente et ne s'en doit partir se n'est à 

 mengier ou pour aler sus les, et doit giter sa journée touz les 

 matins, et doit toujours fermer son haimaire quant il se part de 

 la vente, et se li hesmeur haisme la cherrée de ung gentilhomme 

 ou de ung bourgeois de n deniers ou de ni plus que à ung de la 

 montaingne, il le doit paier. 



C'est l'office du clerc de la vente. 



[1 doit mettre en escript touz les noms de ceulx qui amènent 

 le bois à bestes en la Saulnerie à l'esme et les villes dont il sont, 

 et le nombre de l'argent qu'il emportent, ne ne doit mettre en 

 escript deniers que le paieur paioit, se il ne le trouve au proffit 

 des seigneurs. Et se li paierres le baillie, il ne le doit pas 

 souffrir, mais le doit dire aux gouverneurs. Item, doit demorer 

 autant à la porte comme li paierres fait. Item, doit veoir toute 

 la demorance de l'argent du soir et mettre en escript. Item, doit 

 compter touz les deniers que l'on paie pour les bois mener. 

 Item, ne doit souffrir à prester nulz deniers de la bourse, et se 

 il avient que li comptes ne se preigne bien par raison, et il 

 avient plusieurs foiz, il le doit dire aux gouverneurs et au 

 portier. Et ne doivent faire boule à la porte, et doit tousjours 

 fermer son h ami aire quant il se part de la vente. Item, doit faire 

 chascun jour sa somme et sa recepte, et au chiez de la sepmaine 

 apporter à compte. 



C'est l'office du ventier. 



Il doit ainsin continuelment demorer à la porte comme li 



